##

Išrašas

**LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**VALSTYBINĖS KULTŪROS PAVELDO KOMISIJOS POSĖDŽIO PROTOKOLAS**

 2020 m. rugsėjo 25 d. Nr. V17-15(6.1.)

 Vilnius

1. **SVARSTYTA.** Kilnojamųjų kultūros vertybių ir nekilnojamojo kultūros paveldo objekto vertingųjų savybių statusas.

**BENDRU SUTARIMU NUTARTA:** 1. Paveldo komisijai tęsti tarpinstitucinį bendradarbiavimą dėl kilnojamųjų kultūros vertybių ir nekilnojamojo kultūros paveldo objekto vertingųjų savybių statuso; 2. Paveldo komisijai susisiekti su suinteresuotų institucijų vadovais šiuo klausimu; 3. Paveldo komisijai kreiptis raštu į Kultūros paveldo departamentą dėl problemos, kai pavogtiems / dingusiems meno kūriniams panaikinama teisinė apsauga ir jie atsiduria aukcionuose.

 2. **SVARSTYTA**. Lietuvos Respublikos teritorijos bendrojo plano „LIETUVA 2030“ sprendiniai.

  **NUTARTA.** Paveldo komisijai teiktipastabą, kad Lietuvos Respublikos teritorijos bendrojo plano „LIETUVA 2030“ sprendiniuose numatant jūrų uosto plėtrą turi būti atliktas poveikio pasaulio paveldui vertinimas.

**BENDRU SUTARIMU NUTARTA.** Nepritarti pažymos siūlymui koreguoti „materialiojo kultūros paveldo“ apibrėžimą, įtraukiant kultūros paveldo vietoves, visus kultūros paveldo objektus (ne tik paminklus) ir kultūrinius kraštovaizdžius. Pagal galimybes šį siūlymą įtraukti į Paveldo komisijos rašto Bendrojo plano rengėjams preambulę.

 **BENDRU SUTARIMU NUTARTA.** Pritarti pažymos siūlymui taisyti Bendrojo plano sprendinius numatant, kad teritorinės apsaugos priemonės turi būti integruotos visų tipų ir laikotarpių kultūros paveldo vietovėms.

 **BENDRU SUTARIMU NUTARTA.** Paveldo komisijai konstatuoti, kad frazė „kultūros paveldo objektų prezervacija” neturi būti formuluojama Bendrojo plano sprendiniuose, tačiau nenurodyti kokiomis kitomis galimomis frazėmis ji turėtų būti pakeičiama.

 **BENDRU SUTARIMU NUTARTA.** Nepritarti pažymos siūlymui numatyti sprendinius, kad pagal Rekomendacijos dėl istorinio urbanistinio kraštovaizdžio nuostatas būtų renkami duomenys istorinių kraštovaizdžių pokyčių stebėsenai, fiksavimui ir valdymui. Nurodyti, kad šiuos duomenis galima panaudoti rengiant mažesnio mastelio (savivaldybių) bendruosius planus. Pagal galimybes šį siūlymą įtraukti į Paveldo komisijos rašto Bendrojo plano rengėjams preambulę.

 **BENDRU SUTARIMU NUTARTA.** Nepritarti pažymos siūlymui numatyti priemones su Europos kultūros paveldo strategija XXI amžiuje susijusių veiklų rezultatų fiksavimui ir įvertinimui mažesnio mastelio (savivaldybių) bendriesiems planams. Pagal galimybes šį siūlymą įtraukti į Paveldo komisijos rašto Bendrojo plano rengėjams preambulę.

 **BENDRU SUTARIMU NUTARTA.** Pritarti pažymos siūlymui prašyti, kad planuotojai nurodytų sprendinį, kad vadovaujantis Bendrojo plano sprendiniais taip pat būtina atsižvelgti į Nacionalinį kraštovaizdžio tvarkymo planą.

 3. **SVARSTYTA.** UNESCO pasaulio paveldo Lietuvoje apsauga.

 **BENDRU SUTARIMU NUTARTA:** 1.formuoti Paveldo komisijos darbo grupę dėl UNESCO pasaulio paveldo Lietuvoje apsaugos; 2. Paveldo komisijos renginį, skirtą UNESCO pasaulio paveldo Lietuvoje metams, organizuoti po Seimo rinkimų.

4. **SVARSTYTA.** Valstybinės kultūros paveldo komisijos darbo organizavimo tvarka.

4.1. 2020 metų veiklos plano įgyvendinimas.

**BENDRU SUTARIMU NUTARTA:** 1. 2020 m. Paveldo komisijai analizuoti ir posėdžiuose svarstyti šiuos 2020 m. veiklos plano priemonių vykdymo klausimus: 1.1. Nekilnojamojo kultūros paveldo tyrimų problematikos nustatymas ir išvadų dėl proceso tobulinimo teikimas; 1.2. Kultūros paveldo apskaitoje esančių problemų nustatymas ir išvadų dėl apskaitos proceso tobulinimo teikimas; 1.3. Visuomenės informavimo ir dalyvavimo priimant sprendimus problemų nagrinėjimas; 1.4. Išvadų dėl UNESCO pasaulio paveldo objektų apsaugos tobulinimo teikimas (Vilniaus istorinio centro (Senamiesčio) apsaugos efektyvumo analizė ir vertinimas). Šis klausiamas priskiriamas prie Paveldo komisijos numatyto atlikti tyrimo dėl statybų Vilniaus baroko paminkluose; 2. Problemų dėl istorinių želdynų apsaugos nustatymo ir išvadų teikimo klausimą svarstyti atsiradus skubiam poreikiui; 3. Kito Paveldo komisijos posėdžio metu balsuoti už pakoreguotą Paveldo komisijos 2020 m. veiklos planą. 4. į koreguojamą Paveldo komisijos 2020 m. veiklos planą turėtų būti: įtraukti šiais metais svarstytini klausimai; atsispindėti į kitus metus perkeliami klausimai; įtraukti atsakingų Paveldo komisijos narių ir administracijos darbuotojų vardai ir pavardės; nurodyti mėnesiai, kuriais planuojama svarstyti klausimus.

4.2. El. balsavimo organizavimo tvarka..

*Balsavimas dėl „google“ formos naudojimo el. balsavime priimant protokolinius nutarimus kasdieniais klausimais:*

Už – 7

Prieš – 1

Susilaikė – nėra

**NUTARTA.** Pritarti „google“ formos naudojimui Paveldo komisijos el. balsavime priimant protokolinius nutarimus kasdieniais klausimais.

5. **SVARSTYTA.** Kauno miesto savivaldybės prašymas pateikti rekomendaciją Europa Nostra apdovanojimui gauti.

**BENDRU SUTARIMU NUTARTA.** Paveldo komisijai likti nešališkai ir neteikti rekomendacijos Kauno miesto savivaldybės paraiškai gauti Europa Nostra apdovanojimą dėl Kauno miesto savivaldybės vykdomos paveldotvarkos programos.

6. **SVARSTYTA.** Dėl Paveldo komisijos neeilinio posėdžio organizavimo dėl siūlymų teikimo Kultūros politikos pagrindų įstatymo projektui.

*Balsavimas dėl Paveldo komisijos siūlymų formulavimo ir teikimo Seimo Kultūros komitetui dėl Kultūros politikos pagrindų įstatymo projekto:*

Už – 5

Prieš – nėra

Susilaikė – 3

**NUTARTA:** 1.Paveldo komisijai formuluoti ir teikti siūlymus Seimo Kultūros komitetui dėl Kultūros politikos pagrindų įstatymo projekto; 2. spalio 5 d. 13.00 val. organizuoti neeilinį Paveldo komisijos posėdį šiam klausimui nagrinėti.

Posėdžio pirmininkė doc. dr. Vaidutė Ščiglienė

Posėdžio sekretorė Justina Ūsonytė